மேலும் இப் பரிந்துரையின் மற்றொரு அம்சமாக, இந்தியாவில் மீன்பிடி தடைக்காலம் அமலில் இருக்கும்போது இலங்கை, வங்கதேசம் மற்றும் தென்கிழக்கு ஆசியாவில் உள்ள கடல் மண்டல நாடுகளான மலேசியா, சிங்கப்பூர், இந்தோனேசியா,பிலிப்பைன்ஸ், புருனே, கிழக்கு தைமூர் ஆகிய நாடுகளின் மீன்பிடி கப்பல்கள் இந்திய எல்லைக்குள் அத்துமீறி நுழைந்து நமது கடல் வளத்தை சூறையாடிச் செல்கிறார்கள். எனவே மத்திய அரசு இவற்றின் மீது உறுதியான நடவடிக்கை எடுக்க வேண்டும் என பரிந்துரை செய்துள்ளதுடன், தென்கிழக்கு ஆசிய நாடுகளின் கடல் பிராந்தியம் முழுவதுமே ஒரே மாதிரி தடைக்காலம் விதிப்பது குறித்து சம்பந்தப்பட்ட நாடுகளுடன் பேச்சுவார்த்தை நடத்த வேண்டும் என பரிந்துரை செய்துள்ளது. ஆனால் மத்திய அரசு, இந்த கமிஷன் அறிக்கை வெளிவந்த நான்கு ஆண்டுகளில் , இதுவரை ஒரு சிறு துரும்பைக் கூட அசைக்கவில்லை.